CELEX: 32010R0939
Language: hu
Date: 2010-10-20 00:00:00
Title: A Bizottság 939/2010/EU rendelete ( 2010. október 20. ) a 767/2009/EK rendeletnek a takarmány-alapanyagok vagy összetett takarmány összetételére vonatkozó, a 11. cikk (5) bekezdése szerint előírt címkézéssel kapcsolatos engedélyezett eltérésekről szóló IV. mellékletének módosításáról  EGT-vonatkozású szöveg

21.10.2010   
            
            
               HU
            
            
               Az Európai Unió Hivatalos Lapja
            
            
               L 277/4
            
         A BIZOTTSÁG 939/2010/EU RENDELETE
   (2010. október 20.)
   a 767/2009/EK rendeletnek a takarmány-alapanyagok vagy összetett takarmány összetételére vonatkozó, a 11. cikk (5) bekezdése szerint előírt címkézéssel kapcsolatos engedélyezett eltérésekről szóló IV. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmányok forgalomba hozataláról és felhasználásáról, az 1831/2003/EK rendelet módosításáról, valamint a 79/373/EGK tanácsi irányelv, a 80/511/EGK bizottsági irányelv, a 82/471/EGK, 83/228/EGK, 93/74/EGK, 93/113/EK és 96/25/EK tanácsi irányelv és a 2004/217/EK bizottsági határozat hatályon kívül helyezéséről szóló, 2009. július 13-i 767/2009/EK európai parlamenti és tanácsi rendeletre (1) és különösen annak 27. cikke (1) bekezdésére,
   mivel:
   
               (1)
            
            
               A 767/2009/EK rendelet uniós szabályokat ír elő a takarmány-alapanyagok és az összetett takarmány forgalomba hozatalának feltételeire vonatkozóan. Az említett rendelet IV. melléklete tartalmazza a takarmány-alapanyagoknak vagy az összetett takarmánynak a címkén feltüntetett, összetételre vonatkozó értékei terén engedélyezett eltéréseket.
            
         
               (2)
            
            
               A tagállamok illetékes hatóságaitól származó, a takarmányminták különbségeire vonatkozó statisztikai ellenőrzési adatok tanúsága szerint a 767/2009/EK rendelet IV. mellékletében foglalt paraméterek jelentős módosítására van szükség annak érdekében, hogy a mintavételi és analitikai módszerekben tükröződjön a tudományos és technológiai fejlődés. A Bizottság mostanra befejezte az említett adatok értékelését, és azt a következtetést vonta le, hogy a IV. melléklet szerkezetét és a benne meghatározott paramétereket módosítani kell.
            
         
               (3)
            
            
               A nedvességtartalomra vonatkozó engedélyezett eltérések módosításánál figyelembe kell venni egyes, 50 %-nál nagyobb nedvességtartalmú takarmány-alapanyagokat, mivel ezekre a takarmány-alapanyagokra a 767/2009/EK rendelet 15. és 16. cikke új címkézési rendelkezéseket vezetett be.
            
         
               (4)
            
            
               Mivel nincsenek módszerek az energiaérték és a fehérjeérték uniós szintű meghatározására, lehetővé kell tenni a tagállamok számára, hogy e paraméterekre vonatkozóan továbbra is nemzeti eltéréseiket alkalmazhassák.
            
         
               (5)
            
            
               A takarmányokban található takarmány-adalékanyagokra újonnan bevezetett engedélyezett eltérések esetében világossá kell tenni, hogy ezek csak a technikai különbségekre vonatkoznak, mivel az analitikai eltéréseket az egyes takarmány-adalékanyagokra vonatkozó hivatalos kimutatási módszernek megfelelően már meghatározták. Az eltéréseket a takarmány-adalékanyagok és az analitikai összetevők jegyzékében szereplő feltüntetett értékekre kell alkalmazni.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével, és sem az Európai Parlament, sem a Tanács nem ellenezte azokat,
            
         ELFOGADTA EZT A RENDELETET:
   1. cikk
   A 767/2009/EK rendelet IV. mellékletének helyébe e rendelet melléklete lép.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   Ezt a rendeletet 2010. szeptember 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2010. október 20-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 229., 2009.9.1., 1. o.
   
      MELLÉKLET
      A 767/2009/EK rendelet IV. melléklete helyébe a következő szöveg lép:
      
         
            „IV. MELLÉKLET
            
               A takarmány-alapanyagok vagy összetett takarmány összetételére vonatkozó, a 11. cikk (5) bekezdése szerint előírt címkézéssel kapcsolatos engedélyezett eltérések
            
            
               
                  A. rész
                  
                  Az I., V., VI. és VII. mellékletben meghatározott analitikai összetevőkre vonatkozó eltérések
               
            
            
                        1.
                     
                     
                        Az ebben a részben meghatározott eltérések technikai és vizsgálati különbségeket foglalnak magukban. Amint uniós szinten megtörténik a mérési bizonytalanságokhoz és eljárási változatokhoz kapcsolódó vizsgálati eltérések megállapítása, a (2) bekezdésben meghatározott értékeket ki kell igazítani oly módon, hogy azok csak a technikai eltérésekre vonatkozzanak.
                     
                  
                        2.
                     
                     
                        Amennyiben valamely takarmány-alapanyag vagy összetett takarmány összetétele és az I., V., VI. és VII. mellékletben meghatározott analitikai összetevők címkén feltüntetett értéke között különbség tapasztalható, a következő eltérések engedélyezettek:
                        
                                    a)
                                 
                                 
                                    nyersolajok és -zsírok, nyersfehérje és nyershamu esetében:
                                    
                                                i.
                                             
                                             
                                                legalább 24 %-os feltüntetett tartalom esetén a teljes tömeg vagy térfogat ± 3 %-a;
                                             
                                          
                                                ii.
                                             
                                             
                                                24 %-nál kisebb, de legalább 8 %-os feltüntetett tartalom esetén a feltüntetett tartalom ± 12,5 %-a;
                                             
                                          
                                                iii.
                                             
                                             
                                                8 %-nál kisebb feltüntetett tartalom esetén a teljes tömeg vagy térfogat ± 1 %-a;
                                             
                                          
                              
                                    b)
                                 
                                 
                                    nyersrost, cukor és keményítő esetében:
                                    
                                                i.
                                             
                                             
                                                legalább 20 %-os feltüntetett tartalom esetén a teljes tömeg vagy térfogat ± 3,5 %-a;
                                             
                                          
                                                ii.
                                             
                                             
                                                20 %-nál kisebb, de legalább 10 %-os feltüntetett tartalom esetén a feltüntetett tartalom ± 17,5 %-a;
                                             
                                          
                                                iii.
                                             
                                             
                                                10 %-nál kisebb feltüntetett tartalom esetén a teljes tömeg vagy térfogat ± 1,7 %-a;
                                             
                                          
                              
                                    c)
                                 
                                 
                                    kalcium, sósavban oldhatatlan hamu, összes foszfor, nátrium, kálium és magnézium esetében:
                                    
                                                i.
                                             
                                             
                                                legalább 5 %-os feltüntetett tartalom esetén a teljes tömeg vagy térfogat ± 1 %-a;
                                             
                                          
                                                ii.
                                             
                                             
                                                5 %-nál kisebb, de legalább 1 %-os feltüntetett tartalom esetén a feltüntetett tartalom ± 20 %-a;
                                             
                                          
                                                iii.
                                             
                                             
                                                1 %-osnál kisebb feltüntetett tartalom esetén a teljes tömeg vagy térfogat ± 0,2 %-a;
                                             
                                          
                              
                                    d)
                                 
                                 
                                    nedvesség esetében:
                                    
                                                i.
                                             
                                             
                                                legalább 12,5 %-os feltüntetett tartalom esetén a feltüntetett tartalom ± 8 %-a;
                                             
                                          
                                                ii.
                                             
                                             
                                                12,5 %-nál kisebb, de legalább 5 %-os feltüntetett tartalom esetén a teljes tömeg vagy térfogat ± 1 %-a;
                                             
                                          
                                                iii.
                                             
                                             
                                                5 %-nál kisebb, de legalább 2 %-os feltüntetett tartalom esetén a feltüntetett tartalom ± 20 %-a;
                                             
                                          
                                                iv.
                                             
                                             
                                                2 %-nál kisebb feltüntetett tartalom esetén a teljes tömeg vagy térfogat ± 0,4 %-a;
                                             
                                          
                              
                                    e)
                                 
                                 
                                    az energiaérték és a fehérjeérték tekintetében, amennyiben nem határoztak meg valamely uniós módszer vagy a takarmány forgalomba hozatalának helyszínét képező tagállam hivatalos nemzeti módszere szerinti engedélyezett eltérést, az alábbi eltérések engedélyezettek: energiaérték esetében 5 %, fehérjeérték esetében 10 %.
                                 
                              
                  
                        3.
                     
                     
                        A 2. pont a) alponttól eltérve a kedvtelésből tartott állatok eledelében a nyersolaj- és zsírok, illetve a nyersprotein tekintetében, 16 %-nál kisebb feltüntetett tartalom esetén az engedélyezett különbség a teljes tömeg vagy térfogat ± 2 %-a.
                     
                  
                        4.
                     
                     
                        A 2. ponttól eltérve a feltüntetett tartalomtól történő engedélyezett eltérés a nyersolaj és -zsírok, a cukor, a keményítő, a kalcium, a nátrium, a kálium, a magnézium, az energiaérték és a proteinérték esetében felfelé a 2. és a 3. pontban meghatározott eltérés legfeljebb kétszerese lehet.
                     
                  
                        5.
                     
                     
                        A 2. ponttól eltérve a sósavban oldhatatlan hamura és a nedvességre vonatkozó engedélyezett eltérések csak felfelé történő eltérésekre vonatkoznak, a lefelé történő eltérésre nem alkalmazandók határértékek.
                     
                  
               
                  B. rész
                  
                  Az I., V., VI. és VII. melléklet szerint címkézett takarmány-adalékanyagokra vonatkozó engedélyezett eltérések
               
            
            
                        1.
                     
                     
                        Az ebben a részben meghatározott eltérések kizárólag a technikai különbségeket foglalják magukban. A takarmány-adalékanyagok és az analitikai összetevők jegyzékében szereplő takarmány-adalékanyagokra alkalmazandók.
                        Az analitikai összetevőként felsorolt takarmány-adalékanyagok esetében az engedélyezett eltérések a címkén a minimális eltarthatósági idő végén garantált mennyiségként megadott, teljes mennyiségre vonatkoznak.
                        Ha valamely takarmány-alapanyagban vagy összetett takarmányban található takarmány-adalékanyag mennyisége kisebb, mint a feltüntetett tartalom, az alábbi eltérések engedélyezettek (1):
                        
                                    a)
                                 
                                 
                                    legalább 1 000 egység feltüntetett tartalom esetén a feltüntetett tartalom 10 %-a;
                                 
                              
                                    b)
                                 
                                 
                                    1 000 egységnél kisebb, de legalább 500 egység feltüntetett tartalom esetén 100 egység;
                                 
                              
                                    c)
                                 
                                 
                                    500 egységnél kisebb, de legalább 1 egység feltüntetett tartalom esetén a feltüntetett tartalom 20 %-a;
                                 
                              
                                    d)
                                 
                                 
                                    1 egységnél kisebb, de legalább 0,5 egység feltüntetett tartalom esetén 0,2 egység;
                                 
                              
                                    e)
                                 
                                 
                                    0,5 egységnél kisebb feltüntetett tartalom esetén a feltüntetett tartalom 40 %-a.
                                 
                              
                  
                        2.
                     
                     
                        Amikor valamely takarmány-adalékanyag minimális és/vagy maximális tartalmát a vonatkozó engedélyező jogi aktus az adott takarmány-adalékanyag tekintetében meghatározza, az 1. pontban foglalt technikai eltérések csak a minimális tartalom feletti vagy a maximális tartalom alatti értékekre alkalmazandók.
                     
                  
                        3.
                     
                     
                        Mindaddig, amíg a 2. pontban említett valamely adalékanyag tartalma nem lépi túl az előírt maximális tartalmat, a feltüntetett tartalomtól felfelé irányuló eltérés akár háromszorosa is lehet az 1. pontban meghatározott engedélyezett eltérésnek. Ha azonban a mikroorganizmusok csoportjába tartozó takarmány-adalékanyagok esetében a vonatkozó engedélyező jogi aktus a szóban forgó takarmány-adalékanyagra maximális tartalmat határoz meg, a maximális tartalom képezi a felső megengedett értéket.”
                     
                  
      
      
         (1)  Ebben a pontban 1 egység a következőt jelenti: a takarmány 1 kilogrammjában az adott takarmány-adalékanyagból értelemszerűen 1 mg, 1 000 IU, 1 × 109 CFU vagy 100 enzimaktivitási egység.